משה חריף

משה (מוסה) חריף (2 ביוני 1933 – 16 בינואר 1982) היה איש ציבור ואדריכל ישראלי. כיהן כמזכיר איחוד הקבוצות והקיבוצים וחבר הכנסת מטעם המערך.

ביוגרפיה 
חריף נולד בשנת 1933 בסוסנוביץ שבפולין ועלה לארץ ישראל בגיל שנה. בשנת 1952 עבר להתגורר בקיבוץ צרעה, אותו ייצג במוסדות התנועה הקיבוצית ובו חי עד מותו.

במסגרת פעילותו בתנועה הקיבוצית היה חריף מרכז אזור ירושלים בתנועה המאוחדת (1953–1955), מזכיר התנועה (1958–1959). בתפקידו זה תמך באיחוד עם הנוער העובד שיצר את הנוער העובד והלומד. לאחר מכן היה מזכיר הקיבוץ ובשנים 1963-1968 למד ארכיטקטורה בטכניון. בשנת הלימודים השנייה זכה בפרס ברוורמן לארכיטקטורה יוצרת. בשנים 1968–1974 עבד במחלקת התכנון של הקיבוץ המאוחד ובשנת 1976 נבחר למזכיר איחוד הקבוצות והקיבוצים והיה ממובילי מהלך האיחוד עם הקיבוץ המאוחד ליצירת התנועה הקיבוצית המאוחדת.

בשנת 1981 נבחר מטעם המערך לכנסת העשירית והיה חבר ועדת הכספים. בתקופה זו נתפס חריף כממשיך דרכו של יגאל אלון ומנהיג חטיבת אחדות העבודה בתחומי מפלגת העבודה. פעילותו נקטעה בתאונת דרכים בצומת כברי שבצפון, בה נהרג יחד עם רעייתו, מוריה, ובנו , שהיה טייס בחיל האוויר. כולם נטמנו בקיבוצם. הוא הותיר אחריו בן (גד) ובת (איה).

על שמו נקראים קיבוץ נווה חריף ו"מרכז אזורי לאמנויות – יד חריף" בקיבוץ צרעה וכן בית התרבות בקיבוץ מצפה שלם.

קישורים חיצוניים
 
 מוסה, מוריה וחגי חריף ז"ל, באתר "יד חריף"
 ; 
 מיכאל יעקובסון: סקירה אדריכלית על מבנה חדר האוכל בקיבוץ אשדות יעקב איחוד שתכנן משה חריף, באתר 'חלון אחורי', 24 בפברואר 2015

הערות שוליים

ישראלים ילידי פולין
אנשי העלייה החמישית
חברי כנסת מטעם המערך עבודה-מפ"ם
מזכירי איחוד הקבוצות והקיבוצים
הרוגי תאונות דרכים בישראל
אישים שעל שמם יישובים בישראל
חברי הכנסת העשירית
בוגרי הטכניון - מכון טכנולוגי לישראל: אדריכלות
בוגרי התנועה המאוחדת
מזכירי קיבוצים
צרעה (קיבוץ): אישים
אישים הקבורים בצרעה
חברי כנסת שמתו במהלך כהונתם
בוגרי תיכון עירוני ג' (ירושלים)
ישראלים שנולדו ב-1933
ישראלים שנפטרו ב-1982